CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A   NR. 201

     din 22 decembrie 2011

pentru modificarea Hotărârii nr.89/26.05.2011
privind stabilirea impozitelor şi taxelor locale pentru anul 2012
         Consiliul local al municipiului Sighişoara;

Având în vedere expunerea de motive a Primarului municipiului cu propunerea de modificare a Hotărârii nr. 89/26.05.2011 privind stabilirea impozitelor şi taxelor locale pentru anul 2012;

           Având în vedere raportul de specialitate al Biroului Impozite şi Taxe din cadrul Direcţiei economice a Municipiului Sighişoara;                

           Având în vedere Prevederile Ordonanţei Guvernului nr. 30 / 31 august 2011 pentru modificarea şi completarea Legii nr.571/2003 privind Codul fiscal, precum şi pentru reglementarea unor măsuri financiar-fiscale, publicată în Monitorul Oficial al României Partea I, Nr.627/02.09.2011; 
         Având în vedere prevederilor art. 253, alin.(1),(2) şi (6), art. 279, alin. (2)  din Legea nr.571/2003 privind Codul fiscal, cu modificările şi completările ulterioare;


Având în vedere avizele favorabile ale tuturor comisiilor pe domenii de specialitate;

         În baza art.36, alin.(4), lit.c), art.45, alin.(2), lit.c), art.115, alin.(1), lit.b)  din Legea administraţiei publice locale nr.215/2001, republicată, cu modificările şi completările ulterioare; 

H O T Ă R Ă Ş TE:

Art.1. Se modifică Anexa nr.1, Capitolul I din Hotărârea Consiliului local nr. 89/26.05.2011 privind stabilirea impozitelor şi taxelor locale pentru anul 2012 în Municipiul Sighişoara, art. 2 şi va avea următorul cuprins:

        “ Art. 2  Pentru persoanele juridice, cota de impozit pe clădiri prevăzută la art.253, alin.(2) din Legea nr.571 / 2003 privind Codul fiscal, se stabileşte la 1,5%; cota de impozit pe clădiri care nu au fost reevaluate în ultimii 3 ani anteriori anului fiscal de referinţă, prevăzută la art.253, alin.(6), lit. a), se stabileşte la 10%; cota de impozit pe clădiri care nu au fost reevaluate în ultimii 5 ani anteriori anului fiscal de referinţă, prevăzută la art.253, alin.(6), lit. b), se stabileşte la 30%”;

Art.2. Se modifică Anexa nr.1, Capitolul VI din Hotărârea Consiliului local nr.  89/26.05.2011 privind stabilirea impozitelor şi taxelor locale pentru anul 2012 în Municipiul Sighişoara, art.20 şi va avea următorul cuprins:

“Art. 20  Se instituie  taxa hotelieră în cotă de 1% din valoarea totală a cazării / tarifului de cazare pentru fiecare zi de sejur a turistului, care se încasează de persoanele juridice prin intermediul cărora se realizează cazarea, odată cu luarea în evidenţă a persoanelor cazate, pentru şederea într-o unitate de cazare , cotă prevăzută la art.279, alin.(2) din Legea nr.571/2003 privind Codul fiscal cu modificările şi completările ulterioare.”

Art.3. Cu ducerea la îndeplinire a prevederilor prezentei se încredinţează Biroul Impozite şi Taxe.

PRESEDINTE DE SEDINTA, 






Daniela Muşunoi









Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Biroul impozite şi taxe locale

10 ex.CB/FM

